Richard Møller Nielsen

Richard Møller Nielsen, også kalt Ricardo, (født 19. august 1937 i Ubberud ved Odense, død 13. februar 2014 samme sted) var en dansk fotballspiller og landslagstrener for blant annet ,  og . Som trener for Danmark var han med på å vinne Fotball-EM 1992 i Sverige, og Confederations Cup 1995 i Saudi-Arabia.

Klubbkarriere 
Richard Møller Nielsen begynte sin karriere som fotballspiller i OB og fikk to landskamper, men han måtte tidlig legge opp på grunn av en skade.

Trenerkarriere 
Etter å ha lagt opp ble han trener for blant annet Esbjerg fB, OB og det danske ungdomslandslaget. Han oppnådde blant annet å vinne sølvmedaljer i sin første sesong som trener for Esbjerg fB.

Etter mange år som assistent for Sepp Piontek ble han i 1990 landstrener som en nødløsning, da Horst Wohlers ikke kunne komme fri fra sin eksisterende kontrakt med Bundesliga-klubben Bayer Uerdingen, selv om Fotballforbundet hadde ansatt ham som landstrener. Sine største triumfer oppnådde Møller Nielsen da han med Danmarks A-landslag vant Europamesterskapet i fotball 1992 i Sverige og Confederations Cup 1995 i Saudi-Arabia. Richard Møller Nielsen var i alt trener i 49 tellende kamper (EM, VM, OL og Confederations Cup samt kvalifikasjoner), og av dem tapte han kun syv. Europamesterskapstittelen og seieren i Confederations Cup gjør ham til den eneste danske landslagstreneren med finaleseier med det danske landslaget i en større turnering.

Så ble han landslagstrener for Finland (1996-1999) og landstrener for Israel (2000-2002). Han var deretter i ca. ett år trener for Kolding FCs 2. divisjon. Han ble kåret til årets trener i Danmark i 1975 og World Soccer World Manager of the Year 1992.

Møller Nielsen var også trener for Danmark under EM i 1996 i England.

Referanser

Eksterne lenker 
 
 
 

Danske fotballspillere
Danske fotballtrenere
Trenere i Fotball-EM 1992
Trenere i Fotball-EM 1996
Fotballspillere for Odense BK
Fotballtrenere for Odense BK
Fotballtrenere for Esbjerg fB
Fotballtrenere for Boldklubben 1909
Fotballtrenere for Kolding FC
Trenere for Danmarks herrelandslag i fotball
Trenere for Finlands herrelandslag i fotball
Trenere for Israels herrelandslag i fotball
Personer fra Odense kommune